b'\n_START_ARTICLE_\nISKCON\n_START_SECTION_\nVaishnavisme\n_START_PARAGRAPH_\nVaishnavisme er en fellesbetegnelse for de ulike trosformene som vektlegger hengivenhet til en av Vishnu eller Krishnas mange former. Vaishnavismens r\xc3\xb8tter finner man allerede i  vedaene, men det er vanlig \xc3\xa5 g\xc3\xa5 ut fra at dyrkelsen av en personlig guddom  slik den praktiseres  av moderne vaishnavaer fant form i de siste \xc3\xa5rhundrene f\xc3\xb8r v\xc3\xa5r tid  _NEWLINE_Gaudiya-Vaishnava tradisjonen er monoteistisk  (tror  bare p\xc3\xa5 \xc3\xa9n Gud) og dens h\xc3\xb8yeste guddom  er Krishna. Han er ogs\xc3\xa5 kjent som Rama, som betyr "den h\xc3\xb8yeste evige glede".  Krishna og Rama er to av Vishnus ti avatarer eller inkarnasjoner. Vishnu identifiseres i denne tradisjonen ogs\xc3\xa5 med  Siddhartha Gautama  (Buddha), Chaitanya, Jehovah og Allah. Det ytterste m\xc3\xa5let i Gaudiya Vaishnavismen er \xc3\xa5 utvikle kj\xc3\xa6rligheten mellom Gud og menneske. _NEWLINE_Krishnabevegelsen anser dette ikke som et sp\xc3\xb8rsm\xc3\xa5l om tro; men som  en vitenskap. Det f\xc3\xb8rste skrittet for \xc3\xa5 oppn\xc3\xa5 slik kunnskap er \xc3\xa5 forst\xc3\xa5 forskjellen mellom en levende kropp og d\xc3\xb8d kropp. N\xc3\xa5r noen d\xc3\xb8r, forlater sjelen (livskraften), kroppen. Det er alts\xc3\xa5 bare den fysiske kroppen som d\xc3\xb8r n\xc3\xa5r et menneske d\xc3\xb8r. \xc3\x85ndesjelen blir f\xc3\xb8dt gang p\xc3\xa5 gang her i dette midlertidige universet som kun er et forvrengt speilbilde av det \xc3\xa5ndelige._NEWLINE_For \xc3\xa5 holde seg daglig p\xc3\xa5 \xc3\xa5ndelig bevissthet har Krishnabevegelsens grunnlegger Shr\xc3\xacla Prabhup\xc3\xa0da, gitt et skjema til hvert ISKCON-tempel som m\xc3\xa5 f\xc3\xb8lges. (Dette gjelder de som bor i tempel). En Krishnahengiven anbefales \xc3\xa5 st\xc3\xa5 opp 03.30 eller 04.00 hver morgen, for \xc3\xa5 delta p\xc3\xa5 f\xc3\xb8rste morgenprogram. Man synger sammen og takker den \xc3\xa5ndelige mester som har initiert en i det \xc3\xa5ndelige liv. Man lovpriser deretter Krishnas hellige navn (Hare Krishna-mantraet). Alt dette skjer med tradisjonelle musikkinstrument i spesielle morgenmelodier (ragas) foran alteret. Deretter begynner de Krishnahengivne sin individuelle meditasjon p\xc3\xa5 Hare Krishna-mantraet._NEWLINE_Klokka 07.00 begynner det andre morgenprogrammet, der man hilser og lovpriser guruen og Krishna og synger sanger og spiller melodier. Deretter holdes et filosofisk foredrag fra Shrimad-Bhagavatam. Deretter serves frokost og hver hengiven begynner sin dag ladet med \xc3\xa5ndelig energi for \xc3\xa5 holde sin bevissthet p\xc3\xa5 et Gudsbevissthets plan. \xc3\x85ndelig liv begynner med to viktige regler og det er \xc3\xa5 kontrollere sinn og tanker. Derfor begynner dagen s\xc3\xa5 tidlig fordi da er sinn og tanker rolige. N\xc3\xa5r de er rolige, er det mye lettere \xc3\xa5 meditere. Lykkes man \xc3\xa5 f\xc3\xa5 bukt med dem p\xc3\xa5 morgenen, er det enkelt \xc3\xa5 v\xc3\xa6re fredfull og harmonisk hele dagen. Ens liv kan v\xc3\xa6re full av stress og arbeid, men dagen blir s\xc3\xa5 enkel og fokusert, ved hjelp av disse morgenprogrammer. P\xc3\xa5 kvelden kl. 19.00 holdes det siste programmet, der man lovpriser Krishna med kveldsragas (melodier) og et filosofisk foredrag fra Bhagavad-g\xc3\xact\xc3\xa0. Deretter tar man et lett kveldsm\xc3\xa5ltid og g\xc3\xa5r til sengs._NEWLINE_Krishnabevissthet er en vitenskapelig metode i \xc3\xa5ndelig selvrealisasjon. Om en Krishnahengiven f\xc3\xb8lger strengt denne yoga-prosess under den \xc3\xa5ndelige mesterens veiledning, kommer man gradvis og virkeliggj\xc3\xb8re sin innerste natur. Man kommer til \xc3\xa5 innse at man er det som gir liv til kroppen og ikke den d\xc3\xb8de materien: kroppen. Vi er evige \xc3\xa5ndesjeler, ud\xc3\xb8delighetens barn, som har havnet i d\xc3\xb8dens rike. I samme takt som man virkeliggj\xc3\xb8r sin virkelige identitet, en evig \xc3\xa5ndesjel, virkeliggj\xc3\xb8r man Gud og ens tilh\xc3\xb8righet til Ham.\n_START_SECTION_\nHarekrishna-mantraet\n_START_PARAGRAPH_\nISKCON anser harekrishna-mantraet som en  sublim  metode for \xc3\xa5 gjenopplive  Krishna-bevisstheten, som etter sektens mening er  en h\xc3\xb8y  form for \xc3\xa5ndelig bevissthet, nedlagt i menneskets \xc3\xa5nd fra skapelsen av.  Dette mantraet ble anbefalt av  Shri Chaitanya som et  effektivt middel til  sjelerensing, og ISKCON vakte f\xc3\xb8rst oppmerksomhet i Europa ved at disiplene sang dette mantraet p\xc3\xa5 offentlige steder i Europas og Amerikas storbyer.\n_START_SECTION_\nHare-Krishna-bevegelsene\n_START_PARAGRAPH_\nISKCON har siden grunnleggelsen utviklet seg til en verdensomspennende organisasjon som hevdes \xc3\xa5 omfatte    10 000 templer og 250 000 menigheter. Den omfatter mer enn 350 sentre, 60 jordbrukssamfunn, 50 skoler og 60 restauranter over hele verden._NEWLINE_De fleste ISKCON medlemmene praktiserer  Krishnabevegelsens l\xc3\xa6re hjemme, p\xc3\xa5 jobb eller sammen med andre. Mange av dem som er medlemmer i tempelet er i oppl\xc3\xa6ring, eller tjener som prester i menigheter eller som misjon\xc3\xa6rer._NEWLINE_Hare Krishna-bevegelsen kom til  Norden etter at noen svensker m\xc3\xb8tte  Prabhupada i London og Tyskland. Det er i dag 3 templer i Stockholm, 1 i K\xc3\xb8benhavn, 1 i \xc3\x85rhus og 1  i Oslo._NEWLINE_Organisasjonen hevder \xc3\xa5 ha hatt ca. 1000 medlemmer i Norge rundt 1995, og at det var omtrent 3000 ti \xc3\xa5r seinere. Men betydningen av denne religionen for Norden best\xc3\xa5r ikke f\xc3\xb8rst og fremst i medlemmenes antall, men i at organisasjonen gir ansikt til en spesiell form for Vaisnavisme._NEWLINE_ISKCON driver tempel p\xc3\xa5 Ekeberg i Oslo og vegetarisk restaurant p\xc3\xa5 Majorstua i Oslo.'